b'\n_START_ARTICLE_\nWill Palmer\n_START_PARAGRAPH_\nWilliam \xe2\x80\x9dWill\xe2\x80\x9d Palmer (s. 15. helmikuuta 1997 Horsham) on brittil\xc3\xa4inen moottoriurheilija. H\xc3\xa4nen is\xc3\xa4ns\xc3\xa4 on entinen Formula 1 -kuljettaja Jonathan Palmer ja my\xc3\xb6s h\xc3\xa4nen isoveljens\xc3\xa4 Jolyon Palmer on entinen F1-kuljettaja.\n_START_SECTION_\nUra\n_START_PARAGRAPH_\nPalmer aloitti uransa karting-sarjoista. Vuonna 2011 Palmer aloitti kilpauransa Ginetta Junior Championship -sarjassa sijoittuen sarjan 18:nneksi. Vuonna 2012 Palmer jatkoi sarjassa sijoittuen 12:nneksi. Samana vuonna h\xc3\xa4n sijoittui Ginetta Junior -talvisarjassa kolmanneksi. Vuonna 2012 Palmer jatkoi kolmannen kauden sarjassa ja sijoittui loppupisteiss\xc3\xa4 kolmanneksi. Samana vuonna h\xc3\xa4n ajoi yksitt\xc3\xa4isi\xc3\xa4 kilpailuja BRDC Formula 4 -sarjassa. _NEWLINE_Vuonna 2014 Palmer ajoi t\xc3\xa4yden kauden BRDC F4 -sarjassa saavuttaen kaksi voittoa ja seitsem\xc3\xa4n palkintosijaa sijoittuen sarjan kuudenneksi. Vuonna 2015 Palmer jatkoi sarjassa saavuttaen 12 voittoa, kymmenen paalupaikkaa ja 15 palkintosijaa voittaen sarjan mestaruuden. Samana vuonna h\xc3\xa4n ajoi kolme kilpailua Eurocup Formula Renault -sarjassa vierailevana kuljettajana. H\xc3\xa4n voitti vuoden aikana arvostetun McLaren Autosport BRDC Award -palkinnon. _NEWLINE_Vuonna 2016 Palmer kilpailee t\xc3\xa4yden kauden Eurocup-sarjassa. Samana vuonna h\xc3\xa4n ajoi Formula Renault NEC -sarjassa sijoittuen sarjan 13:nneksi.'